Διαμαρτυρία κατά της επιβολής μισθολογικής ποινής στην αλλαγή της ιατρικής ειδικότητας-Μια πρωτοβουλία του Πανελλήνιου Συλλόγου Ειδικευόμενων Ιατρών (ΠΣΕΙ).

Ο Πανελλήνιος Σύλλογος Ειδικευόμενων Ιατρών, έχει δημιουργηθεί προκειμένου να επικοινωνεί ζητήματα που απασχολούν όλους τους ιατρούς άνευ ειδικότητας (εν αναμονή, ειδικευόμενους, αγροτικούς) και να διεκδικήσει λύσεις σε αυτά.

Στο πλαίσιο αυτό, δημιουργήθηκε μια ηλεκτρονική φόρμα συλλογής υπογραφών, προκειμένου να αιτηθούμε την κατάργηση της χρηματικής ποινής που υφίσταται στις περισσότερες περιπτώσεις αλλαγής ειδικότητας.

Γίνεται παράκληση των ιατρικών συλλόγων να προωθήσουν την ενέργεια στα μέλη τους, ώστε να ενημερωθούν και να συμμετάσχουν στο εγχείρημα.

Τα δεδομένα της παρούσας φόρμας θα χρησιμοποιηθούν σε επιστολή προς το Υπουργείο Υγείας με σκοπό την κατάργηση της μισθολογικής ποινής.

Παρατίθεται το περιεχόμενο της επιστολής:

"Σύμφωνα με την Υπουργική Απόφαση Γ4δ/Γ.Π.οικ.37686/2024 (ΦΕΚ 4576/Β/6-8-2024), βάσει της οποίας καθορίζεται η διαδικασία τοποθέτησης ιατρών στα Νοσηλευτικά Ιδρύματα για την απόκτηση ειδικότητας, προβλέπεται ότι οι ιατροί που αλλάζουν ειδικότητα δεν λαμβάνουν τακτικές αποδοχές για τυχόν επιπλέον χρόνο άσκησης που δεν συμπίπτει με τη νέα ειδικότητα, πλην της Αναισθησιολογίας.

Η ειδίκευση των ιατρών δεν αποτελεί μονάχα εκπαιδευτική διαδικασία, αλλά και απαιτητική εργασία υψηλής πίεσης και ευθύνης. Η μισθολογική ποινή αφενός αποτυγχάνει να αναγνωρίσει το έργο που προσφέρουν οι ειδικευόμενοι, αφετέρου δημιουργεί συνθήκες που στην πραγματικότητα ζημιώνουν το σύστημα υγείας, αφού περιορίζει τις επιλογές των νέων ιατρών στην εκπαιδευτική και εργασιακή τους πορεία. Άλλωστε, ο ιατρός που αλλάζει ειδικότητα επανέρχεται σε αναμονή για θέση με προβλεπόμενες αποδοχές. Η μη καταβολή τους συνιστά άνιση και δυσανάλογη μεταχείριση.

Αιτούμαστε, λοιπόν, την άμεση κατάργηση της μισθολογικής αυτής ποινής, που ακρωτηριάζει τον επαναπροσδιορισμό της επαγγελματικής πορείας των ιατρών και διεκδικούμε την πλήρη μισθολογική κάλυψη του χρόνου άσκησης στο νέο εκπαιδευτικό ίδρυμα."

Η φόρμα ανευρίσκεται στο συγκεκριμένο σύνδεσμο:

[**https://docs.google.com/forms/d/1EoOCA3AX-mQg0FqZ57rCwa-f\_kMXiQt2o4LmPj6tjCY/viewform?fbclid=IwdGRjcAMuVq9leHRuA2FlbQIxMQABHl75Vcd\_sXcmrG2QAaPWWYQ8eTtC-YV99t5FJNVql8Fnr3qQdRDjQuopmdzd\_aem\_pihoukwgtyJAs0lZbQ6wig&edit\_requested=true**](https://docs.google.com/forms/d/1EoOCA3AX-mQg0FqZ57rCwa-f_kMXiQt2o4LmPj6tjCY/viewform?fbclid=IwdGRjcAMuVq9leHRuA2FlbQIxMQABHl75Vcd_sXcmrG2QAaPWWYQ8eTtC-YV99t5FJNVql8Fnr3qQdRDjQuopmdzd_aem_pihoukwgtyJAs0lZbQ6wig&edit_requested=true)

Επιπλέον, σας επισυνάπτουμε παρακάτω τους ηλεκτρονικούς συνδέσμους των σελίδων του συλλόγου:

[**https://sites.google.com/view/pansyledi**](https://sites.google.com/view/pansyledi)

[**https://www.facebook.com/share/1D3R5PTf1s/**](https://www.facebook.com/share/1D3R5PTf1s/)

Σας ευχαριστούμε πολύ εκ των προτέρων, ελπίζουμε και αναμένουμε την απόκριση των συναδέλφων.

Με εκτίμηση, Πανελλήνιος Σύλλογος Ειδικευόμενων Ιατρών- ΠΣΕΙ

--

**ΠΑΝΕΛΛΗΝΙΟΣ ΣΥΛΛΟΓΟΣ**

**ΕΙΔΙΚΕΥΟΜΕΝΩΝ ΙΑΤΡΩΝ**

**ΠΣΕΙ**

**Ιστοσελίδα:**[**https://sites.google.com/view/pansyledi**](https://sites.google.com/view/pansyledi)

**Ηλεκτρονικό Ταχυδρομείο: pansyledi@gmail.com**

**Στηρίζουμε το ΕΣΥ**